pythainlp/thaigov-v2-corpus-22032023 huggingface dataset:
วันจันทร์ที่ 19 กันยายน 2565
รัฐบาลคาดปี 2566 จะมีรายได้จากการท่องเที่ยวสูงสุดรวม 2.38 ล้านล้านบาท กลับมามีบทบาทสำคัญในการขับเคลื่อนเศรษฐกิจไทย
รัฐบาลคาดปี 2566 จะมีรายได้จากการท่องเที่ยวสูงสุดรวม 2.38 ล้านล้านบาท กลับมามีบทบาทสำคัญในการขับเคลื่อนเศรษฐกิจไทย
วันนี้ (วันที่ 19 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลวางเป้าหมายสนับสนุนการท่องเที่ยว โดยให้ภาพรวมปี 2566 การท่องเที่ยวของไทยกลับมาอยู่ในสัดส่วนเป็น 80% ของปี 2562 (ก่อนสถานการณ์โควิด-19) โดยคาดว่าจะมีรายได้จากการท่องเที่ยวรวมทั้งสิ้น 1.73 ล้านล้านบาท แบ่งเป็นรายได้จากต่างประเทศ 970,000 ล้านบาท และรายได้หมุนเวียนจากตลาดคนไทย 760,000 ล้านบาท และเชื่อว่าหากเป็นไปตามสถานการณ์ท่องเที่ยวที่เอื้ออำนวยในทุกด้าน (Best Case Scenario) คาดว่าจะมีรายได้รวม 2.38 ล้านล้านบาท แบ่งเป็นรายได้จากตลาดต่างประเทศ 1.5 ล้านล้านบาท และตลาดในประเทศ 880,000 ล้านบาท
โฆษกประจำสำนักนายกรัฐมนตรี กล่าวเพิ่มเติมว่า รัฐบาลยินดีที่สายการบินมีการปรับแผนและการดำเนินธุรกิจให้เหมาะสมและสอดคล้องกับปริมาณนักท่องเที่ยว ซึ่งจะเพิ่มปริมาณมากขึ้นในฤดูการท่องเที่ยวในไตรมาส 4 จนถึงต้นปีหน้า หรือช่วง High Season โดยจากข้อมูลของการท่องเที่ยวแห่งประเทศไทย (ททท.) พบว่า การท่องเที่ยวไทยจะฟื้นตัวต่อเนื่อง โดยประเมินว่าไตรมาส 4 ในเดือน ตุลาคม - ธันวาคม จะมีนักท่องเที่ยวจำนวน 1.5 ล้านคนต่อเดือน ซึ่ง ททท. จะจับมือกับสายการบินพันธมิตรผลักดันการท่องเที่ยวช่วง High Season ผ่านการส่งเสริมการขายและการตลาดอย่างต่อเนื่อง สะท้อนบรรยากาศการเดินทางท่องเที่ยวที่กลับมาคึกคักหลังนโยบายเปิดประเทศเต็มรูปแบบ
“ภายหลังรัฐบาลผ่อนคลายเงื่อนไขการเดินทางเข้าประเทศไทยของชาวต่างชาติ และเปิดประเทศเต็มรูปแบบ ส่งผลดีต่อภาคการท่องเที่ยวของไทยอย่างต่อเนื่อง ทำให้ตั้งแต่ต้นปี 2565 จนถึงเดือนกันยายน มีนักท่องเที่ยวต่างชาติเดินทางเข้าไทยกว่า 5 ล้านคนแล้ว ซึ่งเฉพาะในเดือนกันยายนจะมีนักท่องเที่ยวจำนวนมากกว่า 1 ล้านคน และคาดว่าจนถึงสิ้นปี 2565 จะมีนักท่องเที่ยวต่างชาติเดินทางเข้ามาได้ตามเป้าหมายที่ 10 ล้านคน หรือมากกว่านั้น ดังนั้น การเตรียมความพร้อมการรองรับการท่องเที่ยวที่ฟื้นตัวขึ้นเป็นองค์ประกอบที่สำคัญที่ทุกภาคส่วนต้องร่วมมือกัน ซึ่งตลอดระยะเวลาที่ผ่านมาในช่วงของสถานการณ์โควิด-19 รัฐบาลได้ร่วมกับผู้ประกอบการด้านการท่องเที่ยวทั้งภาครัฐและเอกชน ร่วมกันหารือแนวทางการฟื้นฟูการท่องเที่ยวของไทยอย่างต่อเนื่อง ทั้งในด้านการท่องเที่ยวเชิงสุขภาพ การท่องเที่ยวเชิงธรรมชาติและเป็นมิตรต่อสิ่งแวดล้อม และอื่น ๆ รวมถึงการส่งเสริมให้มีนักท่องเที่ยวคุณภาพให้เข้ามามากขึ้น แทนการเน้นในเรื่องของจำนวนปริมาณนักท่องเที่ยวแต่เพียงอย่างเดียวเท่านั้น เพื่อให้ภาคการท่องเที่ยวกลับมามีบทบาทสำคัญในการขับเคลื่อนเศรษฐกิจของไทย” นายอนุชาฯ กล่าว
วันจันทร์ที่ 19 กันยายน 2565
พม. จับมือ ยูนิลีเวอร์ ประเทศไทย ส่งต่อผลิตภัณฑ์อาหาร ยกระดับโภชนาการให้กลุ่มเปราะบาง
พม. จับมือ ยูนิลีเวอร์ ประเทศไทย ส่งต่อผลิตภัณฑ์อาหาร ยกระดับโภชนาการให้กลุ่มเปราะบาง
วันนี้ (19 ก.ย. 65) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบกลุ่มผลิตภัณฑ์อาหาร คนอร์และเบสท์ฟู้ดส์ บริษัท ยูนิลีเวอร์ ประเทศไทย จำนวน 30,192 ชิ้น มูลค่ารวม 1,141,020 บาท โดยนางณัฏฐิณี เนตรอำไพ ที่ปรึกษาอาวุโสส่วนองค์กรสัมพันธ์ และคณะ ณ ห้องรับรอง ชั้น 9 กระทรวง พม. สะพานขาว ถนนกรุงเกษม กรุงเทพฯ ทั้งนี้ กระทรวงการพัฒนาสังคมและความมั่นคงของมนุษย์ (พม.) จะนำกลุ่มผลิตภัณฑ์อาหารฯ ที่ได้รับบริจาคไปแจกจ่ายช่วยเหลือให้กับกลุ่มเปราะบางทั่วประเทศ ทั้งเด็ก เยาวชน แม่เลี้ยงเดี่ยว ผู้สูงอายุ คนพิการ และผู้ด้อยโอกาสในสังคม เพื่อร่วมสร้างความมั่นคงทางอาหารและยกระดับโภชนาการให้กับกลุ่มเปราะบางที่ประสบปัญหาความเดือดร้อนทางสังคมและสถานการณ์การแพร่ระบาดของโควิด – 19 เป็นการลดความเหลื่อมล้ำ การกระจายความเป็นธรรมและความเท่าเทียม โดยไม่ทิ้งใครไว้ข้างหลังตามนโยบายรัฐบาล นอกจากนี้ ได้หารือถึงความร่วมมือเกี่ยวกับการส่งเสริมการประกอบอาชีพให้กับกลุ่มแม่เลี้ยงเดี่ยว ด้วยการฝึกสอนทำอาหารสูตรเฉพาะสำหรับกระทรวง พม. และนำไปจำหน่าย เพื่อสร้างรายได้ต่อไป
วันจันทร์ที่ 26 กันยายน 2565
รมว.สุชาติ ส่ง 'ที่ปรึกษารัฐมนตรี’เปิดฝึกอบรมไรเดอร์ สร้างอาชีพ มีงานทำ เพิ่มรายได้
รมว.สุชาติ ส่ง 'ที่ปรึกษารัฐมนตรี’เปิดฝึกอบรมไรเดอร์ สร้างอาชีพ มีงานทำ เพิ่มรายได้
วันที่26กันยายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดฝึกอบรมโครงการส่งเสริมอาชีพผู้ประกอบอาชีพผู้ขับขี่รถจักรยานยนต์ในการขนส่งสินค้าหลักสูตร“การจัดส่งสินค้าด้วยรถจักรยานยนต์”โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องลีลาวดีชั้น2อาคาร10วิทยาลัยอาชีวศึกษาเพชรบุรีอำเภอเมืองจังหวัดเพชรบุรี
นางธิวัลรัตน์กล่าวว่ากระทรวงแรงงานภายใต้การกำกับดูแลของท่านพลเอกประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญและมีความห่วงใยกลุ่มแรงงานนอกระบบผู้ถูกเลิกจ้างว่างงานและผู้ได้รับผลกระทบทางอาชีพจากสถานการณ์โควิด-19เป็นอย่างยิ่งจึงมอบหมายให้หน่วยงานในสังกัดกระทรวงแรงงานดูแลให้การช่วยเหลือในด้านต่างๆเช่นด้านการจัดหางานด้านการคุ้มครองสวัสดิภาพและความปลอดภัยในการทำงานด้านหลักประกันความมั่นคงในชีวิตรวมทั้งด้านการพัฒนาศักยภาพในการประกอบอาชีพให้เหมาะสมกับความต้องการตลาดแรงงานสร้างโอกาสการมีงานทำมีรายได้
สำหรับการฝึกอบรมในครั้งนี้กระทรวงแรงงานโดยสำนักงานพัฒนาฝีมือแรงงานเพชรบุรีจัดขึ้นเพื่อพัฒนาความรู้ความสามารถประกอบอาชีพขับขี่รถจักรยานยนต์ในการขนส่งสินค้า(Rider)ให้แก่ผู้สนใจเข้าฝึกอบรมจึงเป็นการสร้างโอกาสในการประกอบอาชีพจากธุรกิจให้บริการฟู้ดเดลิเวอรี่ซึ่งเติบโตมากในยุคปัจจุบันสามารถนำไปประกอบเป็นอาชีพหลักหรืออาชีพเสริมเพื่อสร้างรายได้ให้ตนเองและครอบครัว
+++++++++++++++++++
กองเผยแพร่และประชาสัมพันธ์
26กันยายน2565
วันจันทร์ที่ 17 ตุลาคม 2565
ปลัด สธ. เดินหน้างานบำบัดผู้ติดยาเสพติด ตั้งศูนย์คัดกรองถึงระดับตำบล พร้อมบูรณาการหน่วยงาน ในท้องถิ่นร่วมบำบัด
ปลัดกระทรวงสาธารณสุข ประชุมผู้บริหารวางแนวทางขับเคลื่อนการดำเนินงานบำบัดผู้ติดยาเสพติด ปีงบประมาณ 2566 ตั้งศูนย์คัดกรองผู้ติดยาเสพติดในทุกตำบล ให้รพ.ศูนย์/รพ.ทั่วไปทุกแห่งเปิดวอร์ดจิตเวชและยาเสพติด รพ.ชุมชนทุกแห่งตั้งกลุ่มงานจิตเวชและยาเสพติด
ปลัดกระทรวงสาธารณสุข ประชุมผู้บริหารวางแนวทางขับเคลื่อนการดำเนินงานบำบัดผู้ติดยาเสพติด ปีงบประมาณ2566ตั้งศูนย์คัดกรองผู้ติดยาเสพติดในทุกตำบล ให้รพ.ศูนย์/รพ.ทั่วไปทุกแห่งเปิดวอร์ดจิตเวชและยาเสพติด รพ.ชุมชนทุกแห่งตั้งกลุ่มงานจิตเวชและยาเสพติด หรือหน่วยงานบำบัดฟื้นฟูผู้ป่วยจิตเวชและยาเสพติด พร้อมบูรณาการหน่วยงานในพื้นที่จัดการบำบัดฟื้นฟูโดยชุมชนเป็นฐาน
วันนี้ (17ตุลาคม2565)ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข ประชุมร่วมกับผู้บริหารทั้งส่วนกลางและส่วนภูมิภาค เพื่อขับเคลื่อนการดำเนินงานบำบัดผู้ติดยาเสพติด กระทรวงสาธารณสุข ประจำปีงบประมาณ2566และกล่าวภายหลังการประชุมว่า การดำเนินงานในปีงบประมาณ2566จะยึดตามกรอบ (ร่าง) นโยบายและแผนระดับชาติ ว่าด้วยการป้องกัน ปราบปราม และแก้ไขปัญหายาเสพติด (พ.ศ.2566-2570)และนโยบาย ข้อสั่งการของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานคณะกรรมการบำบัดรักษาและฟื้นฟูผู้ติดยาเสพติด ซึ่งมีแนวทางการขับเคลื่อน5ด้าน คือ1.เพิ่มอัตราการเข้าถึงบริการบำบัดรักษาผู้ป่วยยาเสพติด2.สนับสนุนการบำบัด รักษา ฟื้นฟูที่มีคุณภาพมาตรฐาน3.สนับสนุนการบำบัดฟื้นฟูโดยชุมชนเป็นฐาน (CBTx) 4.ส่งเสริมด้านวิชาการและระบบเฝ้าระวัง และ5.การบริหารจัดการสู่ความเป็นเลิศ ด้วยการพัฒนาสมรรถนะบุคลากรในเครือข่ายบำบัดรักษาฟื้นฟู พัฒนาเทคโนโลยีสารสนเทศเพื่อสนับสนุนการบำบัดรักษาฟื้นฟู และบริหารจัดการทรัพยากรด้านการบำบัด รักษา ฟื้นฟูอย่างมีประสิทธิภาพ
นพ.โอภาสกล่าวต่อว่า ในการบำบัดฟื้นฟูผู้ติดยาเสพติด จะแยกเป็น3กลุ่ม คือ กลุ่มผู้ติด (สีแดง) จะให้การรักษาตามระบบผู้ป่วยใน ที่สถานพยาบาลสังกัดกรมสุขภาพจิต/กรมการแพทย์ หรือสถานฟื้นฟูฯ ระยะยาวกลุ่มผู้เสพ (สีเหลือง) ให้การรักษาแบบผู้ป่วยนอก (OPD)หรือผู้ป่วยในระยะสั้น ที่โรงพยาบาลศูนย์/โรงพยาบาลทั่วไป/โรงพยาบาลชุมชน ส่วนกลุ่มผู้ใช้ยาเสพติด (สีเขียว) ให้มีการบำบัดโดยใช้ชุมชนเป็นฐาน โดยให้เร่งรัดดำเนินการ7ประเด็น ได้แก่1)สำนักงานสาธารณสุขทุกจังหวัด สำรวจและขึ้นทะเบียนศูนย์คัดกรองทั้งสังกัดกระทรวงสาธารณสุข และองค์กรปกครองส่วนท้องถิ่น ให้ครอบคลุมทุกตำบล2)สำนักงานสาธารณสุขจังหวัดบูรณาการหน่วยงานในพื้นที่ให้การบำบัดฟื้นฟูโดยชุมชนเป็นฐาน (CBTx)ให้ครอบคลุมทุกตำบล3)สำนักงานสาธารณสุขเร่งตรวจสอบและขึ้นทะเบียนศูนย์ฟื้นฟูสภาพทางสังคมให้ครอบคลุมถึงระดับตำบล4)โรงพยาบาลศูนย์/โรงพยาบาลทั่วไปให้มีหอผู้ป่วยในจิตเวชและยาเสพติดให้ครบทุกแห่ง5)โรงพยาบาลชุมชน ให้จัดตั้งกลุ่มงานจิตเวชและยาเสพติด หรือมีหน่วยงานดูแลบำบัดฟื้นฟูผู้ป่วยจิตเวชและยาเสพติดให้ครบทุกแห่ง6)สำนักงานสาธารณสุขจังหวัด โรงพยาบาลศูนย์/โรงพยาบาลทั่วไป ให้สนับสนุนการดำเนินงานของสถานฟื้นฟูภาคีเครือข่ายในพื้นที่ในการฟื้นฟูผู้ป่วยยาเสพติดแบบระยะยาว7)ให้สำนักงานสาธารณสุขจังหวัด ลงทะเบียนบุคลากรผู้ใช้งานระบบข้อมูลการบำบัดรักษาและฟื้นฟูผู้ติดยาเสพติดของประเทศ (บสต.) ทั้งในและนอกกระทรวงสาธารณสุขรวมถึงกำกับการบันทึกข้อมูล คัดกรอง บำบัด ฟื้นฟูฯ ติดตามให้เป็นปัจจุบัน
***************************************** 17ตุลาคม2565
วันอังคารที่ 30 สิงหาคม 2565
ทะลุ 8 หมื่นล้าน! ไทยส่งออกมันสำปะหลังครึ่งแรกปี 65 เร่งบูรณาการ เกษตรกร - ผู้ประกอบการ - คู่ค้า ตปท. ผลักดันส่งออกครึ่งปีหลังเต็มศักยภาพ เพื่อบรรลุเป้าหมาย 1.3 แสนล้านบาท
.....
รัฐบาลชื่นชมผลการส่งออกผลิตภัณฑ์มันสำปะหลัง ในครึ่งแรกของปี 2565 ได้แก่ มันเส้น มันอัดเม็ด แป้งดิบ แป้งแปรรูป และอื่น ๆ (กากมันและสาคู) ได้ปริมาณกว่า 6.7 ล้านตัน คิดเป็นมูลค่า 8.2 หมื่นล้านบาท เพิ่มขึ้นจากช่วงเดียวกันของปีก่อน 35.16% กำชับทุกฝ่ายเร่งบูรณาการความร่วมมือกับภาคเกษตรกร ผู้ประกอบการ และคู่ค้าต่างประเทศ พิจารณามาตรการส่งเสริมการส่งออกอย่างเต็มศักยภาพให้บรรลุเป้าหมาย 1.3 แสนล้านบาท
.
กรมการค้าต่างประเทศ หารือร่วมกับสมาคมการค้ามันสำปะหลังไทย สมาคมแป้งมันสำปะหลังไทย สมาคมโรงงานผลิตภัณฑ์มันสำปะหลังไทย และสมาคมโรงงานผู้ผลิตมันสำปะหลังภาคตะวันออกเฉียงเหนือ คาดว่าการส่งออกผลิตภัณฑ์มันสำปะหลังในครึ่งปีหลังจะเพิ่มขึ้น 4.25 ล้านตัน คิดเป็นมูลค่า 4.7 หมื่นล้านบาท ทำให้ภาพรวมตลอดทั้งปี 2565 มีปริมาณ 11 ล้านตัน มูลค่ากว่า 1.3 แสนล้านบาท เพิ่มขึ้น 6% เมื่อเทียบกับปี 2564 ซึ่งหากยอดส่งออกได้ตามที่คาดไว้จริง จะถือว่าสูงสุดในรอบ 15 ปี
.
อ่านเพิ่มเติม คลิก >>https://www.thaigov.go.th/news/contents/details/58531
#ไทยคู่ฟ้า#ร่วมต้านโควิด19
-------------------
วันพุธที่ 21 กันยายน 2565
กระทรวงอุตสาหกรรม จัดงานแสดงกตเวทิตาจิตและพิธีมอบของที่ระลึกแด่ผู้เกษียณอายุราชการ ประจำปี 2565
กระทรวงอุตสาหกรรม จัดงานแสดงกตเวทิตาจิตและพิธีมอบของที่ระลึกแด่ผู้เกษียณอายุราชการ ประจำปี 2565
วันนี้ (21 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานงานแสดงกตเวทิตาจิตและมอบของที่ระลึกแก่ผู้บริหาร ข้าราชการ และพนักงาน กระทรวงอุตสาหกรรม ที่ครบเกษียณอายุราชการ ประจำปี 2565 โดยมี นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม ผู้บริหารกระทรวงอุตสาหกรรมและข้าราชการร่วมงาน ณ ห้องประชุมกรมโรงงานอุตสาหกรรม
โดยในปีนี้มีผู้บริหาร ข้าราชการ ลูกจ้างประจำ และพนักงานในสังกัดกระทรวงอุตสาหกรรม ที่เกษียณอายุราชการ จำนวน 160 ท่าน ในโอกาสนี้ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้กล่าวขอบคุณและแสดงความยินดีแก่ผู้เกษียณอายุราชการ ประจำปี 2565 “นอกเหนือจากจะเป็นการแสดงความขอบคุณแก่ผู้ที่เกษียณ อายุราชการแล้ว ยังเป็นวันที่ผมปรารถนาจะให้เป็นวันแห่งการประกาศคุณงามความดี ที่ทุกท่านได้ปฏิบัติหน้าที่ราชการมาด้วยความซื่อสัตย์สุจริต อดทน อุทิศตน และเสียสละเป็นระยะเวลายาวนาน ท่านทั้งหลายได้ฟันฝ่าอุปสรรค และปัญหาต่าง ๆ มากมาย ในช่วงเวลาของการรับราชการ แต่ท่านก็สามารถผ่านพ้นสิ่งเหล่านั้นมาได้ ด้วยการทุ่มเทกำลังกายและใจ เพื่อแก้ปัญหาเหล่านั้น จนทำให้การปฏิบัติหน้าที่ราชการของท่าน บรรลุความสำเร็จด้วยดีเสมอมา นำมาซึ่งความสำเร็จ อันก่อให้เกิดคุณประโยชน์โดยส่วนรวม แก่กระทรวงอุตสาหกรรม สังคม และประเทศชาติโดยส่วนรวม ซึ่งแน่นอนว่าในการพ้นจากตำแหน่งหน้าที่ของแต่ละท่าน ย่อมมีผลกระทบต่อการดำเนินงานของหน่วยงานเป็นอย่างยิ่ง แต่อย่างไรก็ตาม ขอให้ท่านได้ถ่ายทอดความรู้ ประสบการณ์ และความเชี่ยวชาญอันมีค่า แนะนำแนวทางที่ดีให้แก่ข้าราชการรุ่นหลัง เพื่อนำไปปรับใช้ในการบริหารองค์กรให้มีประสิทธิภาพ เกิดประโยชน์ต่อราชการ ประชาชนและประเทศชาติ รวมทั้งเป็นแบบอย่างที่ดีงามแก่ผู้ใต้บังคับบัญชาและข้าราชการรุ่นใหม่ต่อไป”
#กระทรวงอุตสาหกรรม
#เกษียณอายุราชการประจำปี2565
วันจันทร์ที่ 3 ตุลาคม 2565
“อลงกรณ์” ไฟเขียวร่างพระราชบัญญัติสภาการประมงหลังปรับปรุงใหม่
“อลงกรณ์” ไฟเขียวร่างพระราชบัญญัติสภาการประมงหลังปรับปรุงใหม่ พร้อมเสนอรัฐมนตรีเกษตรฯ เพื่อพิจารณานำเสนอคณะรัฐมนตรีต่อไป
วันนี้ 3 ต.ค.65 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทย เป็นประธานการประชุมคณะอนุกรรมการยกร่างพระราชบัญญัติสภาการประมง พ.ศ.... และร่างพระราชบัญญัติกองทุนประมง พ.ศ.... ครั้งที่ 3/2565 ผ่านระบบการประชุมออนไลน์ และจัดประชุม ณ ห้องประชุมกุลาดำ อาคารจุฬาภรณ์ กรมประมง โดยมี ผู้เข้าร่วมประชุม อาทิ นายบัญชา สุขแก้ว รองอธิบดีกรมประมง ผู้แทนภาคเอกชน ได้แก่ ผู้แทนสมาคมการประมงแห่งประเทศไทย ผู้แทนสภาอุตสาหกรรมแห่งประเทศไทย ผู้แทนสภาหอการค้าไทย ผู้แทนสมาคมอาหารแช่เยือกแข็งไทย ผู้แทนสมาคมการประมงนอกน่านน้ำไทย ผู้แทนสมาคมผู้ผลิตอาหารสำเร็จรูป ผู้แทนสมาคมอวนล้อมจับแห่งประเทศไทย ผู้แทนสมาคมการประมงทะเลไทย ผู้แทนสมาคมธนาคารไทย ผู้แทนสมาคมเครือข่ายผู้เลี้ยงกุ้งไทย ผู้แทนสมาคมอุตสาหกรรมทูน่าไทย ผู้แทนสมาคมผู้เพาะเลี้ยงปลาทะเลไทย ผู้แทนสมาคมผู้เพาะเลี้ยงปลาไทย ผู้แทนกรมบัญชีกลาง โดยมี นางสาวสัมพันธ์ ปานจรัตน์ ผู้อำรวยการกองนโยบายและแผนพัฒนาการประมง เป็นเลขานุการการประชุม
โดยที่ประชุมมีมติเห็นชอบร่างกฎหมายดังกล่าวหลังปรับปรุงใหม่ ตามข้อเสนอของสำนักงบประมาณและสำนักงานคณะกรรมการกฤษฎีการวมทั้งสภาเกษตรกรแห่งชาติ
ทั้งนี้ กรมประมงจะนำเสนอ ร่าง พ.ร.บ.สภาการประมงแห่งประเทศไทย ต่อ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อพิจารณาเสนอคณะรัฐมนตรี ต่อไป.
วันเสาร์ที่ 5 พฤศจิกายน 2565
​FAO ประกาศให้ “ระบบการเลี้ยงควายปลักพื้นที่ทะเลน้อย” เป็นพื้นที่มรดกโลกทางการเกษตรแห่งแรกของไทย
​FAO ประกาศให้ “ระบบการเลี้ยงควายปลักพื้นที่ทะเลน้อย” เป็นพื้นที่มรดกโลกทางการเกษตรแห่งแรกของไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยถึงความสำเร็จของการขอขึ้นทะเบียน “การเลี้ยงควายปลักและระบบนิเวศในพื้นที่ชุ่มน้ำทะเลน้อย จ.พัทลุง” ซึ่งผ่านความเห็นชอบจากกรรมการที่ปรึกษาทางด้านวิทยาศาสตร์ (Scientific Advisory Group: SAG) ขององค์การอาหารและเกษตรแห่งสหประชาชาติ (FAO) โดยได้ประกาศเป็นพื้นที่มรดกโลกทางการเกษตร (Global Important Agricultural Heritage Systems หรือ GIAHS) ของ FAO และนับเป็นพื้นที่มรดกโลกทางการเกษตรแห่งแรกของประเทศไทยแล้ว
กระทรวงเกษตรและสหกรณ์ ได้เล็งเห็นถึงความสำคัญและอัตลักษณ์ของพื้นที่ รวมถึงวิถีการทำการเกษตรแบบดั้งเดิมของเกษตรกรท้องถิ่นที่มีการสืบทอดจากรุ่นสู่รุ่นเป็นระยะเวลากว่า 250 ปี ของ “การเลี้ยงควายปลักและระบบนิเวศในพื้นที่ชุ่มน้ำทะเลน้อย จ.พัทลุง” ตลอดจนต้องการยกระดับการปกป้อง อนุรักษ์ และสืบสานวัฒนธรรมความเป็นอยู่ของเกษตรกรในพื้นที่ให้เกิดความยั่งยืนในระยะยาว สอดคล้องกับนโยบาย BCG และ SDGs จึงได้ดำเนินการยื่นเอกสารข้อเสนอ “การเลี้ยงควายปลักและระบบนิเวศในพื้นที่ชุ่มน้ำทะเลน้อย จ.พัทลุง” เพื่อขอขึ้นทะเบียนเป็นพื้นที่มรดกโลกทางการเกษตร (Global Important Agricultural Heritage Systems หรือ GIAHS) ขององค์การอาหารและเกษตรแห่งสหประชาชาติ (FAO) เมื่อเดือนตุลาคม 2564 โดยการพิจารณามีหลักเกณฑ์ของพื้นที่ GIAHS ทั้งหมด 5 ข้อ ได้แก่ 1) ความมั่นคงอาหาร/ชีวิตความเป็นอยู่ดี 2) ความหลากหลายทางชีวภาพเกษตร 3) ระบบความรู้/ภูมิปัญญาท้องถิ่น มีมาแต่ดั้งเดิม 4) วัฒนธรรม ระบบคุณค่า และองค์กรทางสังคม และ 5) ลักษณะภูมิทัศน์/และภูมิทัศน์ทางทะเล ซึ่งต้องเข้าหลักเกณฑ์ทั้ง 5 ข้อ ทั้งนี้ ล่าสุดเมื่อวันที่ 3 พฤศจิกายน 2565 ในการประชุมคณะกรรมการที่ปรึกษาทางด้านวิทยาศาสตร์ (Scientific Advisory Group: SAG) ของ FAO ได้ประกาศให้ “การเลี้ยงควายปลักในพื้นที่ชุ่มน้ำทะเลน้อย จ.พัทลุง” เป็นพื้นที่มรดกโลกทางการเกษตร (GIAHS) แห่งแรกของประเทศไทย
“การขึ้นทะเบียนมรดกทางการเกษตรโลกในครั้งนี้ เกิดจากความร่วมมือของชุมชนในพื้นที่ ที่ต้องการอนุรักษ์แนวทางการทำการเกษตรที่มีแต่ดั้งเดิมเพื่อส่งต่อทรัพยากรทางการเกษตรให้แก่คนรุ่นถัดไป โดยมีเป้าหมายหลักคือการรักษาระบบนิเวศเชิงเกษตรให้ยั่งยืน ซึ่งเป็นแหล่งวัตถุดิบสำคัญของผลิตภัณฑ์ทางการเกษตร และการท่องเที่ยวเชิงนิเวศ สร้างความเป็นอยู่ที่ดีให้คนในชุมชน นอกจากนี้ GIAHS ยังเน้นให้ความสำคัญกับการมีส่วนร่วมของทุกภาคส่วนในพื้นที่ GIAHS เกษตรกร ชุมชนและผู้มีส่วนได้เสียจะได้ประโยชน์ร่วมกัน โดยชุมชนในพื้นที่จะได้รับประโยชน์ทางเศรษฐกิจจากการเพิ่มมูลค่าผลผลิตทางการเกษตร อุตสาหกรรมการท่องเที่ยว และการรักษาความหลากหลายทางชีวภาพ ดังนั้นการขึ้นทะเบียนในพื้นที่ชุ่มน้ำทะเลน้อยจะไม่ส่งผลกระทบต่อวิถีชีวิตของเกษตรกรในพื้นที่ และยังเป็นการยกระดับคุณภาพชีวิตในชุมชน ทำให้เศรษฐกิจชุมชนเติบโต และเพิ่มการจ้างงานในพื้นที่” รมว.กษ. กล่าว
วันศุกร์ที่ 30 กันยายน 2565
ปลัด มท. แจ้งทุกจังหวัด เร่งให้ความช่วยเหลือผู้ประสบภัยพิบัติกรณีฉุกเฉิน ไม่ต้องรอประกาศฯ ย้ำท้องถิ่นสามารถให้ความช่วยเหลือเบื้องต้นได้ทันที
ปลัด มท. แจ้งทุกจังหวัด เร่งให้ความช่วยเหลือผู้ประสบภัยพิบัติกรณีฉุกเฉิน ไม่ต้องรอประกาศฯ ย้ำท้องถิ่นสามารถให้ความช่วยเหลือเบื้องต้นได้ทันที
วันนี้ (30 กันยายน 2565)นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องด้วยตั้งแต่ช่วงกลางเดือนกันยายนที่ผ่านมา ประเทศไทยมีลักษณะอากาศจะแปรปรวน มีฝนฟ้าคะนองในหลายพื้นที่และหนักมากในบางแห่ง มีปริมาณฝนรวมจะมากกว่าค่าปกติร้อยละ 20 - 30 รวมถึงอิทธิพลจากพายุดีเปรสชัน “โนรู” ที่ได้อ่อนกำลังลงเป็นหย่อมความกดอากาศต่ำกำลังแรง ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังแรง ส่งผลทำให้ยังคงมีฝนตกหนักถึงหนักมากบางแห่งในช่วงนี้ ทั้งบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ ทำให้ในบริเวณดังกล่าวยังต้องระวังอันตรายจากฝนตกหนักและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มต่อไปอีกระยะหนึ่ง โดยยังคงต้องเฝ้าระวังสถานการณ์อย่างใกล้ชิด เพื่อไม่ให้ส่งผลกระทบต่อพี่น้องประชาชนในพื้นที่ดังกล่าว รวมทั้งอาจมีพายุลูกใหม่พัดผ่านประเทศไทยได้อีก
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สำหรับแนวทางการช่วยเหลือผู้ประสบภัยพิบัติกรณีฉุกเฉิน ในขณะเกิดสาธารณภัยขององค์กรปกครองส่วนท้องถิ่นนั้น ตามระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ 2560 และที่แก้ไขเพิ่มเติม ข้อ 6 วรรคหนึ่ง ในกรณีที่จังหวัดไม่ได้ประกาศเขตการให้ความช่วยเหลือผู้ประสบภัยพิบัติกรณีฉุกเฉิน องค์กรปกครองส่วนท้องถิ่นสามารถดำเนินการให้ความช่วยเหลือประชาชนเบื้องต้นได้ทันที ทั้งในด้านการดำรงชีพ การบรรเทาความเดือดร้อนเฉพาะหน้า การเข้าระงับสาธารณภัยเพื่อคุ้มครองชีวิตและทรัพย์สิน หรือป้องกันภยันตรายที่จะเกิดแก่ประชาชนได้ตามความจำเป็น โดยไม่จำเป็นต้องเสนอคณะกรรมการช่วยเหลือประชาชนขององค์กรปกครองส่วนท้องถิ่นพิจารณาก่อน เพื่อให้ประชาชนได้รับความช่วยเหลืออย่างทันท่วงทีเมื่อเกิดเหตุการณ์ภัยพิบัติ
นายสุทธิพงษ์ จุลเจริญ ปลัดกระทรวงมหาดไทย กล่าวย้ำว่า ขอให้ทุกจังหวัดเฝ้าระวังสถานการณ์ที่อาจเกิดขึ้นจากอิทธิพลจากหย่อมความกดอากาศต่ำกำลังแรงดังกล่าว ซึ่งอาจทำให้มีปริมาณน้ำมาก และให้ผู้ว่าราชการจังหวัดทุกจังหวัด เตรียมความพร้อมรับมือ ประเมินสถานการณ์ พร้อมติดตามสถานการณ์สภาพอากาศอย่างใกล้ชิด หากเกิดเหตุการณ์ภัยพิบัติให้เร่งประสานงานกับหน่วยงานที่เกี่ยวข้อง รวมทั้งแจ้งเตือนประชาชน ในการเก็บรักษาทรัพย์สิน การยกของขึ้นที่สูง กั้นกระสอบทราย การอำนวยความสะดวกเรื่องการสัญจรในพื้นที่กรณีเกิดอุทกภัย และการตรวจสอบพื้นที่จุดเสี่ยงไฟฟ้ารั่วไหล และเน้นย้ำไปยังองค์กรปกครองส่วนท้องถิ่นให้ความช่วยเหลือเบื้องต้นแก่ประชาชนในขณะเกิดสาธารณภัยได้ในทันที ทั้งการจัดตั้งศูนย์อพยพหรือศูนย์พักพิง (ชั่วคราว) โรงครัวพระราชทาน และขอรับสนับสนุนจากหน่วยงานอื่น ๆ อาทิ มูลนิธิราชประชานุเคราะห์ ในพระบรมราชูปถัมภ์ ถุงยังชีพจากมูลนิธิอาสาเพื่อนพึ่ง (ภาฯ) ยามยาก สภากาชาดไทย เพื่อให้ความช่วยเหลือให้พี่น้องประชาชน มีอาหาร น้ำดื่ม และที่อยู่อาศัย สามารถดำรงชีพได้
วันอังคารที่ 18 ตุลาคม 2565
​Govt to accelerate infrastructure development in all aspects
​Govt to accelerate infrastructure development in all aspects
October 18, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has placed importance on infrastructure development in all aspects. The Government, through Ministry of Transport (Aeronautical Radio of Thailand), has recently signed a Memorandum of Agreement (MOA) with PTT Public Company Limited and AI and Robotics Ventures, Co., Ltd. on Unmanned Aircraft System (UAS) Flight Operations and Fleet Management Pilot Project, for the development and data linkage of UAS Flight Operations and Fleet Management application with Unmanned Aircraft System Traffic Management (UTM). This pilot project will be implemented in Rayong’s Wangchan Valley, and will later be expanded to other areas, both domestically and internationally. The implementation of Pilot Project for Unmanned Aircraft System (UAS) Flight Operations and Fleet Management will contribute to the development of S-Curve industries and national economic growth in a sustainable manner.
According to the Government Spokesperson, the Government also expedites digital infrastructure development. The goal is to make Thailand a smart country. Representatives of Ministry of Digital Economy and Society have attended ASEAN Digital Senior Officials' Meeting (ADGSOM) and ASEAN Telecommunication Regulators Council (ATRC), which are held annually, to discuss and push forward key outcomes of related ASEAN meetings, and follow up on the implementations under the ASEAN Digital Master Plan 2025. 2022 ADGSOM and ATRC have placed great importance on accelerating the development of secure, equitable, inclusive and sustainable digital economy, preparing ASEAN for inclusive digital transformation, and planing for digital cooperation between ASEAN and Dialogue Partners in 2023, among others.
วันอาทิตย์ที่ 23 ตุลาคม 2565
นายกรัฐมนตรียินดีและชื่นชม "โตโน่" ทำความดีเพื่อสังคม
นายกรัฐมนตรียินดีและชื่นชม "โตโน่" ทำความดีเพื่อสังคม
วันที่ 23 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความชื่นชม นายภาคิน คำวิลัยศักดิ์ หรือ โตโน่ นักร้องและนักแสดง และยินดีที่สามารถบรรลุภารกิจว่ายน้ำข้ามลำน้ำโขง ระดมเงินจัดซื้ออุปกรณ์การแพทย์ให้โรงพยาบาลนครพนม และโรงพยาบาลแขวงคำม่วน สปป.ลาว ภายใต้ชื่อกิจกรรม One Man And The River หนึ่งคนว่าย หลายคนให้
"ขอแสดงความยินดีและชื่นชม ที่ช่วยกันทำความดีให้สังคม ยอมเสียสละ อดทน ฝึกฝน ด้วยความเข้มแข็ง และด้วยจิตใจอันมุ่งมั่น จนสามารถปฎิบัติภารกิจได้สำเร็จตามที่มุ่งหวังไว้" พลเอก ประยุทธ์ จันทร์โอชา กล่าว
.................
วันพฤหัสบดีที่ 22 กันยายน 2565
รัฐบาลพร้อมรับมือแนวโน้มฝนตกเพิ่ม-มรสุม ปลาย ก.ย.-ต.ค. ทุ่งรับน้ำลุ่มเจ้าพระยาเก็บเกี่ยวแล้ว 90%
รัฐบาลพร้อมรับมือแนวโน้มฝนตกเพิ่ม-มรสุม ปลาย ก.ย.-ต.ค. ทุ่งรับน้ำลุ่มเจ้าพระยาเก็บเกี่ยวแล้ว 90%
วันนี้ (22 กันยายน 2565) นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า จากการประเมินสถานการณ์น้ำช่วงปลายเดือน ก.ย. - ต.ค. 65 ในการประชุมคณะทำงานด้านการอำนวยการน้ำ กองอำนวยการน้ำแห่งชาติ (กอนช.) เมื่อวานนี้ พบว่า มีแนวโน้มทั้งปริมาณฝนที่จะเพิ่มขึ้น และร่องมรสุมพาดผ่านพื้นที่ภาคกลางและภาคตะวันออก ส่งผลให้ปริมาณน้ำในพื้นที่ภาคกลาง ภาคตะวันออก และภาคตะวันออกเฉียงเหนือตอนล่าง มีโอกาสเพิ่มสูงขึ้น รวมถึงอาจมีพายุ จำนวน 1-2 ลูก จะเข้ามาประเทศไทยในช่วงต้นเดือน ต.ค. 65 อย่างไรก็ตามจะต้องติดตามสถานการณ์อย่างใกล้ชิด และทุกส่วนงานที่เกี่ยวข้องได้ร่วมกันกำหนดเกณฑ์บริหารจัดการน้ำ เพื่อลดผลกระทบที่จะเกิดกับประชาชนให้ได้มากที่สุด
นางสาวรัชดาฯ กล่าวว่า ในที่ประชุม มีการกำหนดเกณฑ์ระบายน้ำให้สอดคล้องกับสถานการณ์ ที่ขณะนี้ปริมาณน้ำเหนือเขื่อนเจ้าพระยามีประมาณ 2,200 ลูกบาศก์เมตร (ลบ.ม.) ต่อวินาที ในขณะที่ท้ายเขื่อนเจ้าพระยา ระบายน้ำในอัตราประมาณ 1,980 ลบ.ม. ต่อวินาที กรณีหากมีปริมาณน้ำเหนือเขื่อนเจ้าพระยา 2,500 ลบ.ม. ต่อวินาที จะบริหารจัดการน้ำลงมายังท้ายเขื่อนเจ้าพระยา และระบายออกทางทิศตะวันออกและทิศตะวันตกของเขื่อนเจ้าพระยา โดยพิจารณาปริมาณน้ำจากลุ่มน้ำป่าสักที่จะไหลเข้ามาสมทบด้วย เบื้องต้นกำหนดให้มีปริมาณน้ำ ณ สถานี อ.บางไทร จ.พระนครศรีอยุธยา 3,000 ลบ.ม. ต่อวินาที ซึ่งปรับลดลงจากเกณฑ์เดิมซึ่งอยู่ในอัตรา 3,500 ลบ.ม. ต่อวินาที เพื่อเป็นการบริหารความเสี่ยงกรณีมีฝนตกหนักในพื้นที่กรุงเทพมหานครและปริมณฑลให้ลำน้ำเจ้าพระยามีศักยภาพในการระบายน้ำได้ดี สามารถรองรับการระบายน้ำออกจากชุมชนเมืองได้อย่างมีประสิทธิภาพ
นอกจากนี้ จะมีการบริหารจัดการน้ำโดยใช้ทุ่งรับน้ำของลุ่มน้ำเจ้าพระยาตอนล่าง ซึ่งปัจจุบันการเก็บเกี่ยวข้าวในพื้นที่รับน้ำได้ดำเนินการไปแล้วกว่า 90% คาดว่าจะสิ้นสุดประมาณช่วงปลายเดือน ก.ย. และจะมีการรับน้ำเข้าทุ่งในปริมาณที่จะไม่ก่อให้เกิดผลกระทบหรือสร้างความเสียหายแก่ประชาชน ขณะที่กระทรวงเกษตรและสหกรณ์อยู่ระหว่างการพิจารณาเรื่องการปล่อยปลาเพื่อใช้สำหรับเป็นอาหารและสร้างรายได้เสริมให้แก่ประชาชนในช่วงระหว่างการรับน้ำเข้าทุ่ง และจะมีการเร่งระบายน้ำออกจากทุ่งเมื่อสถานการณ์คลี่คลายแล้ว โดยจะเหลือปริมาณน้ำไว้จำนวนหนึ่งเพื่อใช้สำหรับเพาะปลูกพืชฤดูแล้งที่มีความเหมาะสมต่อไป
"รัฐบาลมีมาตรการเตรียมพร้อมรับมือสถานการณ์น้ำ กอนช. ประเมินสถานการณ์น้ำของประเทศไทยพบว่าอยู่ในช่วงลานีญา ส่งผลให้มีปริมาณน้ำฝนมากกว่า 20% ของค่าปกติ หน่วยงานที่เกี่ยวข้องได้ดำเนินงานเชิงรุกล่วงหน้า เช่น การเตรียมพร่องน้ำในเขื่อนต่าง ๆ ฯลฯ โดยสถานการณ์ปริมาณน้ำของเขื่อนขนาดใหญ่ในปัจจุบัน ยังสามารถรองรับน้ำได้มาก โดยเฉพาะเขื่อนขนาดใหญ่ทางภาคเหนือ สามารถรองรับน้ำได้หากมีพายุจรเข้ามา รวมทั้งสามารถกักเก็บไว้ใช้น้ำต้นทุนสำหรับเพาะปลูกพืชฤดูแล้งได้ด้วย อย่างไรก็ กรณีเขื่อนขนาดใหญ่ ขนาดกลาง และขนาดเล็กบางแห่ง ที่ขณะนี้มีปริมาณน้ำค่อนข้างมาก ทางกรมชลประทานได้ปรับเกณฑ์เพิ่มการระบายน้ำและต้องเฝ้าระวังหากมีฝนเพิ่มขึ้น โดยมีการติดตามอย่างใกล้ชิด รวมทั้งจะมีการประเมินพื้นที่เสี่ยงและแจ้งเตือนหน่วยงานที่เกี่ยวข้องให้บริหารจัดการน้ำให้สอดคล้องกับสถานการณ์" นางสาวรัชดาฯ กล่าว
............................
วันอังคารที่ 30 สิงหาคม 2565
​Govt Spokesperson: 12 Resolutions reached at successfully-held HLM12
​Govt Spokesperson: 12 Resolutions reached at successfully-held HLM12
August 30, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the success of the 12th APEC High-Level Meeting on Health and Economy (HLM12), held in Bangkok, Thailand during August 25-26, 2022 under theme: “Open to Partnership, Connect with the World. Balance Health and the Economy”, where 12 resolutions have been reached. At the meeting, Thailand has been praised by the international community for its effective response to COVID-19.
According to the Government Spokesperson, consensus on the 12 resolutions has been reached to create economic and health balances, which is in line with APEC 2022’s overarching theme of "Open. Connect. Balance.", and Thailand’s Bio-Circular-Green (BCG) economic model. The 12 resolutions include promoting international and regional collaboration, and partnerships to improve the health and wealth of people in the Asia Pacific; reopening borders for safe and seamless travel; transferring vaccine production technologies; promoting innovative and digital health technologies; strengthening the public health workforce and universal health coverage; enhancing access to vaccines and other important aspects of global health security; accelerating COVID-19 vaccine delivery; supporting equitable access to safe, effective, quality-assured and affordable COVID-19 vaccines, therapeutics, and diagnostics; increasing health equity and addressing health-related barriers specific to women in the workforce, business, and entrepreneurship; promoting inclusive economic recovery from COVID-19, especially the resumption of normal education, business and social activities in APEC economies; enhancing investments in health security; and create an open, fair and inclusive digital economy, among others.
The Thai Government has placed priority on promoting health security and good healthcare system as a preparation against future health-related threats, and strives to work together with other APEC economies to improve health and wellbeing to all, which have direct impacts on economic benefits and growth in the region.
วันพุธที่ 7 กันยายน 2565
พลเอก ประยุทธ์ ฯ รัฐมนตรีว่าการกระทรวงกลาโหม สั่งทุกเหล่าทัพ เตรียมหนุนช่วยประชาชน
หวั่นฝนตกหนักสะสมต่อเนื่อง น้ำป่าทะลักและน้ำล้นตลิ่ง หากวิกฤตให้เปิดหน่วยทหารรับอพยพประชาชน
วันที่ 6 กันยายน 2565 พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา รมว.กห. ได้กำชับสั่งการทุกเหล่าทัพ ที่มีหน่วยทหารในพื้นที่ทั่วประเทศ เตรียมยกระดับสนับสนุนรับมือกับสถานการณ์การเตือนภัย จากร่องมรสุมกำลังแรงพาดผ่านและปกคลุมไทย ส่งผลฝนตกชุกหนาแน่นและมีฝนตกหนักมากในพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออกและภาคใต้ รวมทั้งกรุงเทพมหานคร และปริมณฑล
โดยให้ประสานทำงานร่วมกับฝ่ายปกครอง กรมป้องกันและบรรเทาสาธารณภัยและจิตอาสาในพื้นที่ และเตรียมปฏิบัติตามแผนป้องกันและบรรเทาสาธารณภัยของแต่ละเหล่าทัพและหน่วยทหารในแต่ละพื้นที่ โดยเฉพาะการติดตามเฝ้าระวัง แจ้งเตือนภัยแก่ประชาชนในพื้นที่เสี่ยง ทั้งนี้ให้กระจายกำลังเร่งด่วนเข้าช่วยเหลือและอพยพประชาชน ทรัพย์สินมีค่าออกจากพื้นที่ และหากจำเป็นวิกฤตให้เปิดพื้นที่หน่วยทหารรับการอพยพประชาชนเข้าดูแล พร้อมกันนี้ ให้สนับสนุนเคลื่อนย้ายกำลังพล เครื่องมือช่างและเครื่องสูบน้ำ เข้าแก้ปัญหาพื้นที่วิกฤตทันที เพื่อลดความเสียหายและบรรเทาความเดือดร้อนของประชาชน
โฆษก กห. เปิดเผยต่อว่า ขณะนี้ กห.โดยทุกเหล่าทัพ ได้กระจายกำลังพล กว่า 2,500 นาย รวมทั้งรถยนต์บรรทุกขนาดต่าง ๆและเครื่องมือช่าง เช่น รถขุดตัก รถบรรทุกติดปั้นจั่น เรือท้องแบน เรือชนิดต่าง ๆ และ อากาศยานไร้คนขับ ลงพื้นที่สนับสนุนช่วยเหลือประชาชนในพื้นที่ประสบอุทกภัยทั่วประเทศต่อเนื่องมา โดยช่วยแจ้งเตือนภัย และอพยพประชาชนในพื้นที่วิกฤตและขนย้ายสิ่งของมีค่าไปยังพื้นที่ปลอดภัย การแจกจ่ายสิ่งของยังชีพในพื้นที่ การจัดชุดแพทย์เคลื่อนที่ให้บริการเบื้องต้นแก่ผู้ประสบภัย การเปิดเส้นทางจากต้นไม้ที่ล้มกีดขวางเส้นทางสัญจร การจัดตั้งสะพานเร่งด่วนในเส้นทางที่ถูกตัดขาด และการจัดยานพาหนะอำนวยความสะดวกการสัญจร เป็นต้น
ขณะเดียวกัน หน่วยทหารในพื้นที่ ได้สนับสนุนเตรียมป้องกันพื้นที่เสี่ยง โดยนำกำลังพลและเครื่องมือช่าง ร่วมขุดลอกคูคลองและกำจัดสิ่งกีดขวางทางน้ำ การบรรจุกระสอบทรายทำพนังกั้นน้ำในพื้นที่เขตเมือง แหล่งโบราณสถานและพื้นที่สำคัญ รวมทั้งการเปิดทางน้ำ การเร่งระบายน้ำด้วยเครื่องสูบน้ำและเรือดันน้ำ ออกจากพื้นที่น้ำท่วมขังลงลำน้ำสายหลัก ทั้งนี้ ทุกเหล่าทัพ ยังคงเสริมกำลังและทำงานร่วมกับ กทม.และ จว.ปริมณฑลอย่างใกล้ชิด เพื่อร่วมกันดูแลป้องกันแก้ปัญหาน้ำท่วมและการบรรเทาความเดือดร้อนของประชาชนในพื้นที่ กทม.และปริมณฑลต่อเนื่องกันไป
วันศุกร์ที่ 9 กันยายน 2565
อธิบดีฯณัฐพล เป็นผู้แทน รวอ. ให้คณะผู้บริหาร บริษัท ดับบลิวเอชเอ คอร์ปอเรชั่น จำกัด (มหาชน) และบริษัท BYD Auto Industry Company Limited เข้าพบ
อธิบดีฯณัฐพล เป็นผู้แทน รวอ. ให้คณะผู้บริหาร บริษัท ดับบลิวเอชเอ คอร์ปอเรชั่น จำกัด (มหาชน) และบริษัท BYD Auto Industry Company Limited เข้าพบ
วันนี้ (8 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้นายณัฐพล รังสิตพล อธิบดีกรมส่งเสริมอุตสาหกรรมเป็นผู้แทน ให้คณะผู้บริหารบริษัท ดับบลิวเอชเอ คอร์ปอเรชั่น จำกัด (มหาชน) และบริษัท BYD Auto Industry Company Limited นำโดยนางสาวจรีพร จารุกรสกุล ประธานคณะกรรมการบริษัทและประธานเจ้าหน้าที่บริหารกลุ่มบริษัท เข้าพบเพื่อหารือเกี่ยวกับการลงทุนอุตสาหกรรมการผลิตยานยนต์ไฟฟ้าในประเทศไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นายพิสิฐ รังสฤษ์วุฒิกุล ผู้อำนวยการสถาบันยานยนต์ และผู้บริหารกระทรวงอุตสาหกรรม เข้าร่วมด้วย ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
วันพฤหัสบดีที่ 20 ตุลาคม 2565
กระทรวงเกษตรฯ รับมอบอาหารสุนัข เพื่อเตรียมความพร้อมช่วยเหลือเกษตรกรผู้เลี้ยงสัตว์ในยามวิกฤติ
กระทรวงเกษตรฯ รับมอบอาหารสุนัข เพื่อเตรียมความพร้อมช่วยเหลือเกษตรกรผู้เลี้ยงสัตว์ในยามวิกฤติ
นายประยูร อินสกุล รองปลัดกระทรวงเกษตรและสหกรณ์ รักษาการปลัดกระทรวงเกษตรและสหกรณ์ เป็นผู้แทนกระทรวงเกษตรและสหกรณ์ ในการรับมอบอาหารเม็ดสำหรับสุนัข จำนวน 6,000 กิโลกรัม จากนายสัตวแพทย์วัชระ ปานวุ่น ประธานเจ้าหน้าที่บริหาร บริษัท โอ สแควร์ ดิสทริบิวชั่น จำกัด เพื่อบรรเทาความเดือดร้อนและช่วยเหลือพี่น้องเกษตรกรผู้เลี้ยงสัตว์ ที่อยู่ในพื้นที่ประสบอุทกภัยในขณะนี้ โดยมี นายสมชวน รัตนมังคลานนท์ รองปลัดกระทรวงเกษตรและสหกรณ์ นายชัยวัฒน์ โยธคล รองอธิบดีกรมปศุสัตว์ นายรักไทย งามภักดิ์ ผู้อำนวยการสำนักพัฒนาระบบและรับรองมาตรฐานสินค้าปศุสัตว์ กรมปศุสัตว์ ร่วมรับมอบ ณ บริเวณหน้าอาคาร 1 กระทรวงเกษตรและสหกรณ์
ทั้งนี้ กระทรวงเกษตรและสหกรณ์ ได้เตรียมความพร้อมรองรับภัยพิบัติเพื่อช่วยบรรเทาความเดือดร้อนและลดความสูญเสียของเกษตรกรผู้เลี้ยงสัตว์ในช่วงวิกฤติ สำหรับอาหารสุนัขที่ได้รับมอบในวันนี้ จะเตรียมจัดสรรและแจกจ่ายให้กับเกษตรกรผู้เลี้ยงสัตว์ในพื้นที่เป้าหมายต่อไป และส่วนหนึ่งจะนำไปแจกจ่ายให้กับผู้ประสบภัยในพื้นที่ จ.เพชรบุรี ในวันที่ 21 – 22 ต.ค. 65 โดยมีรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เป็นประธานส่งมอบ
สำหรับผู้ที่สนใจจะบริจาคสิ่งของให้ความช่วยเหลือเกษตรกรผู้เลี้ยงสัตว์ สามารถติดต่อได้ที่ศูนย์อำนวยการป้องกันและแก้ไขปัญหาภัยพิบัติ ด้านปศุสัตว์ (ศปภ.ปศ.) กรมปศุสัตว์ กรุงเทพมหานคร โทร 02 653 4444 ต่อ 3315
วันพุธที่ 12 ตุลาคม 2565
กระทรวงยุติธรรม เร่งขับเคลื่อนการดําเนินงานของสํานักงานยุติธรรมจังหวัด เพื่อช่วยเหลือประชาชนในทุกพื้นที่ด้วยความสะดวกรวดเร็ว
กระทรวงยุติธรรม เร่งขับเคลื่อนการดําเนินงานของสํานักงานยุติธรรมจังหวัด เพื่อช่วยเหลือประชาชนในทุกพื้นที่ด้วยความสะดวกรวดเร็ว
ในวันอังคารที่ ๑๑ ตุลาคม ๒๕๖๕ เวลา ๑๓.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการประชุมสรุปผลการดําเนินงานของสํานักงานยุติธรรมจังหวัด ประจําปีงบประมาณ พ.ศ. ๒๕๖๕ และแนวทางการดําเนินงานในปีงบประมาณ พ.ศ. ๒๕๖๖ โดยมี นายวัลลภ นาคบัว รองปลัดกระทรวงยุติธรรม พร้อมด้วย ผู้บริหาร สำนักงานยุติธรรมจังหวัดทั่วประเทศ และเจ้าหน้าที่ที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๑๐ - ๐๖ และผ่านระบบการประชุมทางไกล ( Video Conference)
โดยที่ประชุมรับทราบสรุปผลการดําเนินงานของสํานักงานยุติธรรมจังหวัด ปีงบประมาณ พ.ศ. ๒๕๖๕ และแนวทางการดําเนินงานของสํานักงานยุติธรรมจังหวัด ปีงบประมาณ พ.ศ. ๒๕๖๖ โอกาสนี้ ปลัดกระทรวงยุติธรรม มอบนโยบายและเป้าหมายเพื่อขับเคลื่อนการดําเนินงานของสํานักงานยุติธรรมจังหวัด โดยเน้นการให้บริการประชาชน โดยบูรณาการร่วมกันระหว่างหน่วยงานในสังกัดกระทรวงยุติธรรม นอกจากนี้ จะกำหนดแนวทางการให้ความช่วยเหลือประชาชน และขั้นตอนการดำเนินงานกรณีมีเหตุการณ์เร่งด่วนเพื่อเป็นแนวทางให้กับหน่วยงานในสังกัดกระทรวงยุติธรรมใช้เป็นหลักปฏิบัติในการดำเนินงานให้ความช่วยเหลือประชาชนด้วยความสะดวกและรวดเร็วต่อไป
วันอังคารที่ 20 กันยายน 2565
ครม.อนุมัติงบกลาง 212.102 ล้านบาท สนับสนุนมาตรการส่งเสริมการถ่ายทำภาพยนตร์ต่างประเทศในไทย 6 เรื่อง
ครม.อนุมัติงบกลาง 212.102 ล้านบาท สนับสนุนมาตรการส่งเสริมการถ่ายทำภาพยนตร์ต่างประเทศในไทย 6 เรื่อง
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 20 ก.ย. 65 ได้อนุมัติจัดสรรงบประมาณรายจ่ายประจำปี 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายในการส่งเสริมการสร้างภาพยนตร์ต่างประเทศในราชอาณาจักร จำนวน 6 เรื่อง เป็นเงินงบประมาณรวม 212.102 ล้านบาท
การขอรับจัดสรรงบประมาณครั้งนี้ เนื่องจากกรมการท่องเที่ยว กระทรวงการท่องเที่ยวและกีฬา ซึ่งเป็นหน่วยงานที่ได้รับมอบหมายในการดูแลการดำเนินมาตรการส่งเสริมการถ่ายทำภาพยนตร์ต่างประเทศในประเทศไทย (Incentive Measures) คงเหลืองบประมาณไม่เพียงพอ เนื่องจากในปี 2565 ได้รับการจัดสรรงบประมาณสำหรับดำเนินโครงการนี้จำนวน 167.612 ล้านบาท โดยวงเงินดังกล่าวได้มีการเบิกจ่ายและผูกพันงบประมาณแล้ว 154.940 ล้านบาท และในไตรมาสที่4/65 อีก 7.957 ล้านบาท จึงคงเหลือเงินในโครงการดังกล่าวเพียง 4.715 ล้านบาท ไม่เพียงพอกับการใช้จ่ายเพื่อคืนเงินตามมาตรการส่งเสริมแก่ผู้ถ่ายทำภาพยนตร์ 6 เรื่อง ที่ต้องใช้งบประมาณทั้งสิ้น 216.818 ล้านบาท จำเป็นต้องขอรับการสนับสนุนเพิ่มเติม
น.ส.ไตรศุลี กล่าวว่า รัฐบาลได้ดำเนินมาตรการส่งเสริมการถ่ายทำภาพยนตร์ต่างประเทศในประเทศไทยมาตั้งแต่ปี 2560 โดยให้สิทธิประโยชน์แก่ผู้สร้างภาพยนตร์ที่เข้ามาลงทุนในประเทศไทยตั้งแต่ 50 ล้านบาทขึ้นไป ในรูปแบบการคืนเงิน (Cash Rebate) ร้อยละ 15-20
ตั้งแต่เริ่มโครงการ ได้มีภาพยนตร์ต่างประเทศเข้ามาถ่ายทำในประเทศไทยแล้ว 43 เรื่อง เกิดรายได้หมุนเวียนในเศรษฐกิจประมาณ 8,560 ล้านบาท ดำเนินการคืนเงิน Cash Rebate แก่ผู้ประกอบการแล้ว 22 เรื่อง รวม 541.497 ล้านบาท ซึ่งนับว่าเป็นมาตรการที่เกิดประโยชน์ต่อประเทศและคุ้มค่า โดยเงินลงทุนจากผู้สร้างภาพยนตร์ทั้งหมดได้กระจ่ายไปยังพื้นที่ต่างๆ ซึ่งเป็นสถานที่ถ่ายทำทั่วประเทศ
ขณะที่ภาพยนตร์ 6 เรื่อง ที่มีการของบประมาณสนับสนุนเพิ่มเติม 212.102 ล้านบาทในครั้งนี้ ดำเนินการถ่ายทำเสร็จในช่วงปี 2564 เป็นภาพยนตร์จาก สหรัฐฯ 4 เรื่อง ฝรั่งเศส 1 เรื่อง และสิงคโปร์ 1 เรื่อง ทั้งหมดมีกำหนดฉายภายในปี 2565 การถ่ายทำทั้ง 6เรื่อง มีการนำเงินเข้ามาใช้จ่ายในประเทศไทย 1,193.84 ล้านบาท มีการจ้างงานทีมงานและบุคลากรที่เกี่ยวข้อง 12,000 คน ส่งผลให้มีเงินหมุนเวียนสร้างผลกระทบต่อเศรษฐกิจอัตราทวีคูณ รวม 2,384 ล้านบาท
วันอังคารที่ 6 กันยายน 2565
กรมการขนส่งทางบกเชิญชวนใช้บริการต่อใบอนุญาตขับรถนอกเวลาราชการในเดือน กันยายน 2565 ณ สำนักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว
กรมการขนส่งทางบกเชิญชวนใช้บริการต่อใบอนุญาตขับรถนอกเวลาราชการในเดือน กันยายน 2565 ณ สำนักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว โดยสามารถจองคิวผ่านแอปพลิเคชัน DLT Smart Queue
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตั้งแต่วันที่ 11 กรกฎาคม 2565 ที่ผ่านมา กรมการขนส่งทางบก (ขบ.) ได้ขยายระยะเวลาการให้บริการต่ออายุใบอนุญาตขับรถในวันธรรมดา (ยกเว้นวันหยุดนักขัตฤกษ์) นอกเวลาราชการ ซึ่งจะให้บริการตั้งแต่เวลา 08.30 - 18.00 น. เพื่อรองรับการให้บริการการต่อใบอนุญาตขับรถ โดยมีผู้จองคิวล่วงหน้าผ่านแอปพลิเคชัน DLT Smart Queue และมีผู้มาใช้บริการต่อใบขับขี่นอกเวลาราชการ ณ สำนักงานขนส่งพื้นที่กรุงเทพมหานคร สำนักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว เป็นจำนวนมาก ตั้งแต่ 11 กรกฎาคม - 20 สิงหาคม 2565 มีผู้มาใช้บริการต่อใบอนุญาตขับขี่นอกเวลาราชการ ณ สำนักงานขนส่งพื้นที่กรุงเทพมหานคร 17, 632 ราย สำนักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว จำนวน 54,146 ราย รวมทั้งสิ้น 71,778 ราย โดยในเดือนกันยายน 2565 จะเป็นเดือนสุดท้ายในการให้บริการต่อใบอนุญาตขับรถนอกเวลาราชการ ขบ. จึงขอประชาสัมพันธ์เชิญชวนผู้ที่ต้องการต่อใบอนุญาตขับรถ สามารถจองคิวล่วงหน้าผ่านแอปพลิเคชัน DLT Smart Queue ทั้งวันธรรมดา (ยกเว้นวันหยุดนักขัตฤกษ์) นอกเวลาราชการ ซึ่งจะให้บริการตั้งแต่เวลา 08.30 - 18.00 น. และวันเสาร์ระหว่างเวลา 08.30 - 16.30 น. โดยจะให้บริการเฉพาะสำนักงานขนส่งกรุงเทพมหานครพื้นที่ 1 - 5 และสำนักงานขนส่งจังหวัดและสาขาในจังหวัดปริมณฑล และจังหวัดท่องเที่ยว ประกอบด้วย ภาคกลาง นนทบุรี ปทุมธานี สมุทรปราการ พระนครศรีอยุธยา นครปฐม สมุทรสาคร สุพรรณบุรี ฉะเชิงเทรา ลพบุรี สระบุรี ภาคตะวันออก ชลบุรี ระยอง ปราจีนบุรี ภาคเหนือ นครสวรรค์ พิษณุโลก เชียงใหม่ เชียงราย กำแพงเพชร ภาคตะวันออกเฉียงเหนือ ขอนแก่น นครราชสีมา อุบลราชธานี บุรีรัมย์ สุรินทร์ อุดรธานี มหาสารคาม ชัยภูมิ ภาคใต้ สุราษฎร์ธานี ภูเก็ต สงขลา นครศรีธรรมราช ภาคตะวันตก กาญจนบุรี ราชบุรี เพชรบุรี
อธิบดีกรมการขนส่งทางบก กล่าวเพิ่มเติมว่า รัฐบาลได้มีการผ่อนคลายมาตรการป้องกันและควบคุมการแพร่ระบาดของโรคติดเชื้อไวรัส COVID-19 ทำให้ ขบ. รองรับจำนวนผู้มาใช้บริการได้เต็มขีดความสามารถ สำหรับประชาชนที่สนใจต่อใบอนุญาตล่วงหน้าในเดือนกันยายน 2565 สามารถจองคิวล่วงหน้าผ่านแอปพลิเคชัน DLT Smart Queue ผู้ที่จองคิวล่วงหน้าผ่านแอปพลิเคชันไว้แล้ว หากต้องการเปลี่ยนวันและเวลาให้การดำเนินการให้เร็วขึ้นสามารถดำเนินการจองคิวใหม่ได้ โดยคิวที่จองไว้เดิมจะถูกยกเลิกโดยอัตโนมัติ ส่วนผู้ที่ยังไม่เคยจองคิวมาก่อนแต่ต้องการดำเนินการต่ออายุใบอนุญาตขับรถนอกเวลาราชการ สามารถจองคิวผ่านแอปพลิเคชัน DLT Smart Queue เลือกนอกเวลาทำการได้เช่นเดียวกัน สำหรับการให้บริการที่สำนักงานขนส่งทุกแห่งทั่วประเทศ ขบ. ยังคงดำเนินการตามมาตรการด้านสาธารณสุขเพื่อป้องกันการแพร่กระจายของเชื้อไวรัส COVID-19 ตั้งแต่การคัดกรองก่อนเข้าอาคาร เว้นระยะห่างตามมาตรการ Social Distancing เพื่อลดความเสี่ยงในการติดต่อแพร่กระจายของโรค
วันอังคารที่ 30 สิงหาคม 2565
คณะกรรมการตรวจสอบฯ ดีอีเอส ติดตามการใช้งานระบบ GDCC ใน จ.นครราชสีมา – แนะดีป้าทำโมเดลต้นแบบการใช้เทคโนโลยีดิจิทัลทำเกษตรอินทรีย์ครบวงจรขยายผลให้วิสาหกิจชุมชนทั่วประเทศ
คณะกรรมการตรวจสอบฯ ดีอีเอส ติดตามการใช้งานระบบ GDCC ใน จ.นครราชสีมา – แนะดีป้าทำโมเดลต้นแบบการใช้เทคโนโลยีดิจิทัลทำเกษตรอินทรีย์ครบวงจรขยายผลให้วิสาหกิจชุมชนทั่วประเทศ
เมื่อวันที่26สิงหาคม2565นางจีราวรรณบุญเพิ่มประธานกรรมการตรวจสอบและประเมินผลประจำกระทรวงดิจิทัลเพื่อเศรษฐกิจและสังคม(ค.ต.ป.ดศ.)พร้อมคณะเดินทางตรวจเยี่ยมการใช้งานระบบคลาวด์กลางภาครัฐ(GDCC)ณสถาบันวิจัยแสงซินโครตรอน(องค์การมหาชน)มหาวิทยาลัยเทคโนโลยีสุรนารีอำเภอเมืองนครราชสีมาซึ่งเป็นหน่วยงานที่ให้บริการสำหรับใช้ในการวิเคราะห์วิจัยปรับปรุงและพัฒนาผลิตภัณฑ์เพื่อเพิ่มมูลค่าทางเศรษฐกิจให้กับประเทศไทยทั้งนี้สถาบันฯมีการใช้งานระบบGDCCจำนวน6ระบบซึ่งเป็นระบบงานที่ใช้ภายในสถาบันและมีความต้องการใช้งานGDCCเพิ่มอีก3ระบบโดยค.ต.ป.ดศ.เห็นว่าแนวทางที่สถาบันฯดำเนินการดังกล่าวนั้นเป็นประโยชน์ต่อประเทศกรณีต้องการใช้งานระบบGDCCเพิ่มขอให้จัดส่งโครงการเพื่อให้สำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ได้พิจารณาโดยเร็วในโอกาสนี้ได้ร่วมหารือแลกเปลี่ยนกับทางสถาบันฯเห็นควรส่งเสริมให้มีการใช้ในระดับSMEมากขึ้นเพื่อจะได้นำไปพัฒนาต่อยอดและสร้างมูลค่าเพิ่มให้กับผลิตภัณฑ์ชุมชนต่อไป
จากนั้นได้ติดตามโครงการส่งเสริมให้เกิดการประยุกต์ใช้ดิจิทัลเทคโนโลยีแก่วิสาหกิจชุมชนด้านเกษตรและท่องเที่ยวณวิสาหกิจชุมชนเกษตรอินทรีย์ตำบลพุดซาอำเภอเมืองนครราชสีมาซึ่งเป็นแหล่งเรียนรู้การทำเกษตรอินทรีย์โดยเฉพาะการปลูกผักสลัดเพื่อเพิ่มรายได้และได้ขยายผลในการปลูกผักสวนครัวพร้อมทั้งถ่ายทอดความรู้ในการทำปุ๋ยอินทรีย์ให้กับชุมชนอื่นๆถือเป็นการดำเนินงานที่ครบวงจรและเกิดผลสำเร็จอย่างแท้จริงปัจจุบันวิสาหกิจชุมชนดังกล่าวได้ร่วมมือกับสำนักงานส่งเสริมเศรษฐกิจดิจิทัล(สศด./ดีป้า)ในการนำระบบเทคโนโลยีดิจิทัลเข้ามาใช้งานทำการเกษตรอินทรีย์ซึ่งค.ต.ป.ดศ.เสนอให้ทำเป็นโมเดลต้นแบบให้เห็นภาพการดำเนินงานอย่างเป็นระบบเพื่อนำไปต่อยอดถ่ายทอดความรู้ให้แก่ชุมชนและเกษตรกรกลุ่มอื่นต่อไปจากนั้นคณะฯเดินทางไปยังศูนย์ดิจิทัลชุมชนเมืองนครราชสีมาเพื่อติดตามการดำเนินงานและการใช้ประโยชน์พร้อมทั้งเสนอแนะให้ผู้ดูแลศูนย์ฯขยายผลไปยังประชาชนในพื้นที่ให้ได้รับประโยชน์ด้วยนอกเหนือจากเด็กนักเรียนและขอให้ผู้บริหารโรงเรียนเมืองนครราชสีมาพิจารณาแนวทางในการบริหารจัดการภายหลังสิ้นสุดโครงการของกระทรวงฯแล้วเพื่อให้ศูนย์ฯมีความยั่งยืนต่อไปได้
************
วันเสาร์ที่ 15 ตุลาคม 2565
ควันหลง รมว.แรงงานเยือนญี่ปุ่น บ.ผลิตอาหาร Kanemi ประกาศรับผู้ฝึกปฏิบัติงานด้านเทคนิคชาวไทยเพิ่ม 42 อัตรา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานได้รับรายงานจากนางสาวสดุดี กิตติสุวรรณ อัครราชทูตที่ปรึกษา (ฝ่ายแรงงาน) ณ กรุงโตเกียว
ว่าบริษัท Kanemi ซึ่งเป็นสถานประกอบกิจการประเภทผลิตอาหารพร้อมรับประทาน อาหารแช่แข็ง ซึ่งประกอบด้วย ธุรกิจการขายภายนอก ที่ผลิตและจัดส่งผลิตภัณฑ์อาหารสำหรับร้านสะดวกซื้อ และรับผลิตภัณฑ์สำเร็จรูปแบบบริการส่งถึงบ้านให้กับสหกรณ์ผู้บริโภคในแต่ละภูมิภาค ต้องการรับสมัครผู้ฝึกงาน (เพศหญิง) จำนวน 42 อัตรา ในตำแหน่งการผลิตอาหารสำเร็จรูป รายได้ 880 – 1,040 เยน/ชั่วโมง เพื่อทำงาน ณ ประเทศญี่ปุ่น โดยมอบหมายให้บริษัทจัดหางาน Northeast Overseas Recruitment (Thailand) เป็นผู้ดำเนินการจัดหางาน ซึ่งเบื้องต้นสำนักงานแรงงานในประเทศญี่ปุ่น มีการตรวจสอบสถานะนายจ้างและสภาพการจ้างงานของนายจ้าง รวมทั้งเอกสารที่ยื่นประกอบการขอรับรองเอกสารการจ้างงานแล้ว พบว่าเงื่อนไขการจ้างงาน อัตราค่าจ้าง และการรับผิดชอบค่าใช้จ่ายของผู้ฝึกงาน มีความเหมาะสมและเป็นไปตามกฎหมายแรงงานของประเทศญี่ปุ่น
สำหรับบริษัท Kanemi Foods Co., Ltd. เป็นหนึ่งในภารกิจการเยือนประเทศญี่ปุ่น ของคณะผู้บริหารกระทรวงแรงงาน เมื่อวันที่ 1 ตุลาคม 2565 เพื่อตรวจเยี่ยมพบปะให้กำลังใจแรงงานไทยจำนวน 35 คน ณ บริษัท Kanemi สาขามัสซึโดะ จังหวัดชิบะ ประเทศญี่ปุ่น โดยได้มีการพูดคุยหารือร่วมกับนายอากิโยชิ โชโนเบะ ประธานบริษัท คาเนมิ และคณะผู้บริหารบริษัท Kanemi ถึงการรับผู้ฝึกปฏิบัติงานด้านเทคนิคชาวไทยเพิ่ม ซึ่งทางบริษัทมีความยินดีอย่างมาก เนื่องจากแรงงานไทยมีทักษะฝีมือดี ขยันทำงาน เรียนรู้เร็ว และมีความพยายามเรียนรู้ภาษาญี่ปุ่น
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับการขยายโอกาสการมีงานทำให้คนไทยอย่างมาก ซึ่งการจัดส่งแรงงานไทยไปทำงานต่างประเทศถือเป็นอีกทางเลือกที่จะทำให้คนไทยมีโอกาสเพิ่มประสบการณ์ เปิดโลกทัศน์ และสร้างรายได้ เพื่อกลับมาเป็นต้นทุนในการพัฒนาต่อยอดให้ตนเอง”รัฐมนตรีว่าการกระทรวงแรงงานกล่าว
วันอังคารที่ 11 ตุลาคม 2565
ครม.อนุมัติร่างกฎกระทรวงเกษตร กำหนดเรือประมงต้องติดตั้งระบบติดตาม ย้ำ! ไม่เป็นการเพิ่มภาระเจ้าของเรือ เพราะเป็นหลักปฏิบัติเดิมที่กฎหมายกำหนดอยู่แล้ว
ครม.อนุมัติร่างกฎกระทรวงเกษตร กำหนดเรือประมงต้องติดตั้งระบบติดตาม ย้ำ! ไม่เป็นการเพิ่มภาระเจ้าของเรือ เพราะเป็นหลักปฏิบัติเดิมที่กฎหมายกำหนดอยู่แล้ว
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 ตุลาคม 2565 ว่า ครม.อนุมัติหลักการร่างกฎกระทรวงกำหนดวิธีปฏิบัติของเจ้าของเรือประมงที่ใช้สนับสนุนเรือที่ใช้ทำการประมงหรือเรือขนถ่ายสัตว์น้ำ พ.ศ. .... ตามที่กระทรวงเกษตรและสหกรณ์เสนอ ร่างกฎกระทรวงฉบับนี้ เป็นการแก้ไขร่างกฎกระทรวงฉบับเดิมที่สํานักงานคณะกรรมการกฤษฎีกาตรวจพิจารณา เนื่องจากมีบทบัญญัติบางประการยังไม่สอดคล้องกับสภาพการทำการประมงและการกำหนดหลักเกณฑ์ต่างๆ ยังไม่เพียงพอต่อการป้องกันไม่ให้มีการทำการประมงโดยไม่ชอบด้วยกฎหมาย ซึ่งการปรับปรุงแก้ไขบทบัญญัติเพิ่มเติม ไม่ได้เป็นการเพิ่มภาระให้แก่เจ้าของเรือประมงแต่อย่างใด เนื่องจากมาตรการในการควบคุมเป็นไปตามหลักปฏิบัติเดิมที่เจ้าของเรือต้องดำเนินการให้เป็นไปตามข้อกฎหมายอยู่แล้ว อีกทั้งยังเป็นการเพิ่มความคล่องตัวให้กับเจ้าของเรือสามารถปฏิบัติได้โดยไม่กระทบการขนส่งน้ำมันของเรือ และกรมประมงสามารถติดตามเรือได้ สำหรับสาระสำคัญของร่างกฎกระทรวง อาทิ
1.เรือที่ต้องติดตั้งระบบติดตามเรือประมง (Vessel Monitoring System : VMS) เป็นเรือที่จดทะเบียนเป็นเรือกลเดินทะเลที่มีขนาดตั้งแต่ 30 กรอสขึ้นไป ที่มีประเภทการใช้เรือดังต่อไปนี้ เป็นเรือสนับสนุน (1) เรือบรรทุกสินค้าห้องเย็น (2) เรือบรรทุกน้ำมันเพื่อการประมง (3) เรือบรรทุกน้ำจืด (4) เรือบรรทุกน้ำจืดเพื่อการประมง (5) เรือบรรทุกผลิตภัณฑ์น้ำมันที่มีจุดวาบไฟต่ำกว่า 60 องศาเซลเซียส และ (6) เรือบรรทุกผลิตภัณฑ์น้ำมันที่มีจุดวาบไฟสูงกว่า 60 องศาเซลเซียส
2.ระยะเวลาการติดตั้งระบบติดตามเรือประมง โดยเรือสนับสนุนต้องติดตั้งระบบติดตามให้แล้วเสร็จภายใน 30 วันนับแต่วันที่กฎกระทรวงนี้ใช้บังคับ ส่วนเรือสนับสนุนที่จดทะเบียนใหม่หรือเปลี่ยนประเภทการใช้เรือเป็นเรือสนับสนุน ต้องติดตั้งระบบติดตามให้แล้วเสร็จภายใน 30 วันนับแต่วันที่จดทะเบียนใหม่หรือเปลี่ยนประเภทการใช้เรือ
3.เมื่อมีการติดตั้งระบบติดตามเรือประมงแล้ว ต้องดำเนินการดังนี้ 1)แจ้งการติดตั้งระบบติดตามและตำแหน่งจุดจอดเรือต่อพนักงานเจ้าหน้าที่ประจำศูนย์ปฏิบัติการภายใน 7 วันนับแต่วันที่ติดตั้งระบบแล้วเสร็จ 2)แจ้งการเข้าออกท่าเทียบเรือทุกครั้ง 3)ส่งข้อมูลระบบติดตามเรือประมงตามที่กำหนดไว้ทุก 1 ชั่วโมง ไม่ว่าจะนำเรือสนับสนุนออกจากท่าเทียบเรือหรือขณะจอดเทียบท่า
หากงดใช้เรือชั่วคราว สามารถยื่นคำร้องขอปรับลดจำนวนครั้งในการส่งข้อมูลระบบติดตามได้ กรณีปิดระบบติดตามเนื่องจากเรือชำรุดหรืออุปกรณ์ระบุตำแหน่งเรือชำรุด ให้ยื่นคำร้องขอปิดสัญญาณอุปกรณ์ระบุตำแหน่งเรือประมงชั่วคราว กรณีระบบติดตามเรือประมงขัดข้อง ให้เจ้าของเรือดำเนินการแก้ไขให้กลับมาใช้งานได้ตามปกติภายในระยะเวลาที่กำหนด หากไม่สามารถแก้ไขได้ให้นำเรือสนับสนุนกลับเข้าเขตท่าเทียบเรือทันที
4.เรือสนับสนุนที่ได้ติดตั้งระบบติดตามเรือประมง ก่อนวันที่กฎกระทรวงนี้ใช้บังคับให้สามารถยังคงใช้ระบบติดตามเรือประมงดังกล่าวต่อไปได้
นางสาวรัชดากล่าวด้วยว่า ร่างกฎกระทรวงฉบับนี้ จะเป็นการเพิ่มประสิทธิภาพการตรวจสอบ ควบคุม และเฝ้าระวังการทำการประมงโดยไม่ชอบด้วยกฎหมาย รวมทั้งเพื่อให้การแก้ไขปัญหาการทำการประมงผิดกฎหมายเป็นไปอย่างมีประสิทธิภาพและมีผลสัมฤทธิ์โดยเร็ว
วันอังคารที่ 13 กันยายน 2565
ลดอัตราภาษีสรรพสามิตน้ำมันดีเซล 5  บาท/ลิตร อีก 2 เดือน ตั้งแต่ 21 กันยายน - 20 พฤศจิกายน 65
ลดอัตราภาษีสรรพสามิตน้ำมันดีเซล 5  บาท/ลิตร อีก 2 เดือน ตั้งแต่ 21 กันยายน - 20 พฤศจิกายน 65
วันที่ 13 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี อนุมัติหลักการ ร่างกฎกระทรวงกำหนดพิกัดอัตราภาษีสรรพสามิต (ฉบับที่..) .... เป็นการปรับลดอัตราภาษีสรรพสามิตน้ำมันดีเซล และน้ำมันอื่นๆ ที่คล้ายกันประมาณ 5 บาทต่อลิตร ตามชนิดของน้ำมันดีเซล ตั้งแต่วันที่ 21 กันยายน 2565 - 20 พฤศจิกายน 2565
ทั้งนี้ วัตถุประสงค์ของการปรับลดอัตราภาษีสรรพสามิตน้ำมันดีเซลและน้ำมันอื่นๆที่คล้ายกันนี้ เพื่อเป็นการรักษาระดับราคาขายปลีกน้ำมันดีเซลในประเทศไม่ให้ปรับตัวสูงขึ้นอย่างรวดเร็วจนกระทบต่อประชาชนที่ต้องรับภาระค่าของชีพที่สูงขึ้น และเพื่อให้ประชาชนสามารถปรับตัวกับสถานการณ์การปรับเพิ่มขึ้นของราคาน้ำมันดีเซล รวมทั้งเพื่อลดภาระและบรรเทาความเดือดร้อนของประชาชนจากสถานการณ์ราคาสินค้าและบริการในประเทศที่ปรับตัวสูงขึ้น ซึ่งคาดว่า รายได้ภาษีสรรพสามิตสินค้าน้ำมันและผลิตภัณฑ์ น้ำมันลดลงประมาณ 10,000 ล้านบาท/เดือน ซึ่งการดำเนินการระยะเวลา 2 เดือน จึงคาดว่าจะสูญเสียรายได้ ประมาณ 20,000 ล้านบาท อย่างไรก็ตาม น้ำมันดีเซลเป็นต้นทุนในภาคส่วนต่าง ๆ ตั้งแต่ต้นน้ำถึงปลายน้ำ ดังนั้น การลดอัตราภาษีสรรพสามิตสินค้าน้ำมันและผลิตภัณฑ์น้ำมัน จะช่วยรักษาระดับราคาขายปลีกน้ำมันดีเซลในประเทศ ไม่ให้สูงตามราคาน้ำมันดิบในตลาดโลก จนกระทบต่อค่าครองชีพของประชาชนตลอดจนเป็นอุปสรรคต่อการฟื้นฟูเศรษฐกิจของประเทศ
วันศุกร์ที่ 7 ตุลาคม 2565
ปลัด พม. รับมอบ หมอน – ผ้าห่ม จากเมืองไทยประกันชีวิต เร่งช่วยเหลือกลุ่มผู้สูงอายุที่ขาดแคลน
ปลัด พม. รับมอบ หมอน – ผ้าห่ม จากเมืองไทยประกันชีวิต เร่งช่วยเหลือกลุ่มผู้สูงอายุที่ขาดแคลน
เมื่อวันนี้ 6 ต.ค. 65เวลา 14.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานรับมอบหมอนสำหรับหนุนนอน จำนวน 362 ใบ และผ้าห่มห่อสุญญากาศ จำนวน 400 ผืน จาก บริษัท เมืองไทยประกันชีวิต จำกัด (มหาชน) นำโดย นายสาระ ล่ำซำ ประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) พร้อมด้วยนายปราโมทย์ ศักดิ์กำจร และนางพิตราภรณ์ บุณยรัตพันธุ์ รองกรรมการผู้จัดการอาวุโส ซึ่งมีคณะผู้บริหารกระทรวง พม. และบริษัท เมืองไทยประกันชีวิต จำกัด (มหาชน) ร่วมรับมองของบริจาค ทั้งนี้ กระทรวง พม. โดยศูนย์รับบริจาคกระทรวง พม. จะได้นำของบริจาคทั้งหมดไปแจกจ่ายช่วยเหลือกลุ่มผู้สูงอายุซึ่งเป็นกลุ่มเปราะบางที่ขาดแคลนเครื่องอุปโภคบริโภคที่จำเป็นโดยเร็วที่สุด เพื่อให้ตรงตามวัตถุประสงค์ของผู้บริจาค
ทั้งนี้ ท่านสามารถเป็นส่วนหนึ่งในการพัฒนาสังคมไทยให้เข้มแข็งและน่าอยู่ ด้วยการช่วยเหลือกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส ที่ประสบปัญหาความเดือดร้อนทางสังคม เพียงร่วมบริจาคเงิน ผ่านบัญชีเงินฝากธนาคารกรุงไทยประเภทกระแสรายวัน สาขาสะพานขาว เลขที่บัญชี 021-6-05940-2 และบริจาคสิ่งของ ที่ศูนย์รับบริจาคกระทรวง พม. ณ กระทรวง พม. สะพานขาว ถนนกรุงเกษม กรุงเทพฯ โทร. 0 2659 6418 -9